  Виталий Пронин «Пельняньлэн калыккуспо нуналэз» фестиваль улсын 8-тӥ-13-тӥ феврале Ижкарысь куд-ог кафеосын ортчоз «Пельменное меню» акция. Куноосты утялтозы вирен, лососен но сырен, тофуэн но мятаен, ӵӧжен но фунчозаен пӧрам пельнянен. Со сяна, арня ӵоже пӧртэм интыосын ортчылозы мастер-классъёс но творческой ӝытъёс. Туспуктӥз Елена Слащёва8-тӥ тулыспал • «Каравелла» кафе 19 часын — Удмуртиысь калык артисткалэн Надежда Уткиналэн творческой ӝытэз (0+) 9-тӥ тулыспал • «Горластый Гарри» бар 19 часын — «Удмурт караоке» ӝыт (16+) 10-тӥ тулыспал • К. Герд нимо Йӧскалык музей 14 часын — пельняньлы сӥзем «Ческыт вакыт» экскурсия (6+) • «Устинов» рестопаб 19 часын — «Удмурт стендап» ӝыт (18+) 11-тӥ тулыспал • Туризмъя но киужъёсъя элькун центр 10 часын — удмурт пужыосын тодматскон, басмаез трафаретэн буянъя мастер-класс (6+) • Суредаськон искусствоосъя музей 17 часын — «Вумурт», «Металлический бык» мастер-классъёс, «Эмноюмно» группалэсь видеоартсэ учкон (6+) • Пушкинской ульчаысь «Пинта» паб 20 часын — Suomi но bobolenin группаослэн рок ӝытсы (16+) 12-тӥ тулыспал • «Бобровая долина» этнокомплекс 19 часын — Shoner Paul (Павел Александров) кырӟасен пумиськон (0+) Ужрадъёсы пыриськон понна регистрация ортчоно фестивальлэн pelmenfest.ru вотэс бамаз, татын ик тодматскыны луоз мукет ужрадъёсын но. УД  